CELEX: 52015PC0575
Language: fi
Date: 2015-11-23
Title: Muutettu ehdotus NEUVOSTON PÄÄTÖS Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation monenvälisen sopimuksen tekemisestä

EUROOPAN KOMISSIO
            Bryssel 23.11.2015
            COM(2015) 575 final
            2006/0036(NLE)
            Muutettu ehdotus
            NEUVOSTON PÄÄTÖS
            Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaationx0002 monenvälisen sopimuksen tekemisestä 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Komissio on neuvotellut unionin puolesta Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation
                  1
                monenvälisen sopimuksen, neuvottelujen aloittamisesta 10. joulukuuta 2004 tehdyn neuvoston päätöksen mukaisesti.
            
            
               ECAA-sopimus allekirjoitettiin yhteisön puolesta 9. kesäkuuta 2006 sillä varauksella, että sopimus tehdään lopullisesti myöhemmin, noudattaen neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöstä 2006/682/EY
                  2
               , jossa annetaan valtuutus sopimuksen allekirjoittamiseen ja sen väliaikaiseen soveltamiseen.
            
            
               EU:n puolella sekä unioni että sen jäsenvaltiot ovat sopimuksen osapuolia. Ratifiointi saatettiin päätökseen kaikissa jäsenvaltioissa 23. tammikuuta 2014.
            
            
               Nyt annettava ehdotus koskee komission alkuperäisen ehdotuksen (KOM(2006)113 lopullinen) muuttamista. Kyseinen ehdotus hyväksyttiin 14. maaliskuuta 2006 ja toimitettiin neuvostolle erityisesti Lissabonin sopimuksen voimaantulon huomioon ottamiseksi. Jotta neuvoston olisi helpompi käsitellä ehdotusta, koko asiaa koskeva teksti esitetään muutettuna ehdotuksena.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI 
            
            
               Ei sovelleta.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ei sovelleta.
            
            
               4.TALOUSARVIOVAIKUTUKSET 
            
            
               Ei sovelleta.
            
            
               2006/0036 (NLE)
            
            
               Muutettu ehdotus
            
            
               NEUVOSTON PÄÄTÖS
            
            
               Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation
                  3
                monenvälisen sopimuksen tekemisestä 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,
            
            
               ottaa huomioon Euroopan komission ehdotuksen,
            
         
         
            
               ottaa huomioon Euroopan parlamentin hyväksynnän
                  4
               , 
            
            
               sekä katsoo seuraavaa:
            
            
               (1)Komissio on neuvotellut unionin puolesta Euroopan yhteisen ilmailualueen (ECAA) perustamista koskevan, Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation
                  5
                monenvälisen sopimuksen.
            
            
               (2)Sopimus allekirjoitettiin neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätöksen 2006/682/EY
                  6
                mukaisesti yhteisön puolesta 9 päivänä kesäkuuta 2006 sillä varauksella, että sopimus tehdään lopullisesti myöhemmin.
            
            
               (3)Bulgarian tasavallan, Romanian ja Kroatian tasavallan liityttyä unioniin niistä on tullut sopimuksen 31 artiklan 2 kohdan mukaisesti EU:n jäsenvaltioita, eivätkä ne näin ollen ole enää assosioituneita osapuolia kyseisen sopimuksen mukaisesti.
            
            
               (4)Sopimus olisi hyväksyttävä unionin puolesta,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               1. Hyväksytään unionin puolesta Euroopan yhteisön ja sen jäsenvaltioiden, Albanian tasavallan, Bosnia ja Hertsegovinan, Bulgarian tasavallan, entisen Jugoslavian tasavallan Makedonian, Islannin tasavallan, Kroatian tasavallan, Montenegron tasavallan, Norjan kuningaskunnan, Romanian, Serbian tasavallan ja Yhdistyneiden Kansakuntien väliaikaisen Kosovon-siviilioperaation monenvälinen sopimus Euroopan yhteisen ilmailualueen (ECAA) perustamisesta, jäljempänä ’sopimus’.
            
            
            
               2. Neuvoston puheenjohtaja nimeää henkilön tai henkilöt, jo(i)lla on oikeus tallettaa Euroopan unionin puolesta sopimuksen 29 artiklan 2 kohdassa tarkoitettu hyväksymisasiakirja osoitukseksi siitä, että Euroopan unioni sitoutuu noudattamaan sopimusta, sekä antaa seuraavan ilmoituksen: 
            
            
                  ”1. Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksen tekstissä olevat viittaukset Euroopan yhteisöön on siten tilanteen mukaan ymmärrettävä viittauksiksi Euroopan unioniin.”
            
            
               ”2. Bulgarian tasavallan, Romanian ja Kroatian tasavallan liityttyä unioniin niistä on tullut sopimuksen 31 artiklan 2 kohdan mukaisesti Euroopan unionin jäsenvaltioita, eivätkä ne ole enää assosioituneita osapuolia kyseisen sopimuksen mukaisesti.”
            
            
               2 artikla
            
            
            
               1. Komissio edustaa unionia sopimuksen 18 artiklalla perustetussa sekakomiteassa.
            
            
               2. Komissio hyväksyy unionin kannan sopimuksen 17 artiklassa tarkoitettuihin sekakomitean päätöksiin, jotka koskevat ainoastaan unionin lainsäädännön sisällyttämistä sopimuksen liitteeseen I, mahdollisesti tarvittavin teknisin mukautuksin.
            
            
            
               3 artikla
            
            
         
         
            
               Tämä päätös tulee voimaan päivänä, jona se hyväksytään.
            
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Kesäkuun 10 päivänä 1999 hyväksytyn YK:n turvallisuusneuvoston päätöslauselman 1244 mukaisesti.
               
               
                  
                     (2)
                  EUVL L 285, 16.10.2006, s. 1.
               
               
                  
                     (3)
                  Kesäkuun 10 päivänä 1999 hyväksytyn YK:n turvallisuusneuvoston päätöslauselman 1244 mukaisesti.
               
               
                  
                     (4)
                  EUVL C 81 E/01, 15.3.2011.
               
               
                  
                     (5)
                  Kesäkuun 10 päivänä 1999 hyväksytyn YK:n turvallisuusneuvoston päätöslauselman 1244 mukaisesti.
               
               
                  
                     (6)
                  EUVL L 285, 16.10.2006, s. 1.